Diari Oficial de la Generalitat Valenciana


Sumari del DOGV 4432, del 04-02-2003 (2003/802)

ORDE de 15 de gener de 2003, de la Conselleria de Justícia i Administracions Públiques, per la qual s'aprova la creació i classificació del lloc de tresoreria i dels llocs de secretaria i intervenció en classe primera de l'Entitat Metropolitana per al Tractament de Residus Sòlids.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4432

Data del DOGV
:   04-02-2003

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2003/802


Data del document
:   15-01-2003

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * administració local
    * qualificació del personal
    * comptable
    * professió administrativa

ORDE de 15 de gener de 2003, de la Conselleria de Justícia i Administracions Públiques, per la qual s'aprova la creació i classificació del lloc de tresoreria i dels llocs de secretaria i intervenció en classe primera de l'Entitat Metropolitana per al Tractament de Residus Sòlids. [2003/X802]
  
L'Assemblea de l'Entitat Metropolitana per al Tractament de Residus, en sessió celebrada el dia 22 d'octubre de 2002, va adoptar l'acord de creació dels llocs de secretaria i intervenció i la seua classificació en secretaria i intervenció de classe primera, respectivament.
  
Així mateix, se sol·licita d'esta Conselleria de Justícia i Administracions Públiques la creació del lloc de tresoreria; la seua provisió està reservada a funcionaris d'administració local amb habilitació de caràcter nacional de la subescala d'intervenció'tresoreria.
  
Vist el que disposa l'article 2 del Reial Decret 1.732/1994, de 29 de juliol, en l'apartat a) del qual disposa que les secretaries de classe primera estan reservades a funcionaris pertanyents a la subescala de secretaria, categoria superior; en l'apartat d)) que les intervencions de classe primera estan reservades a funcionaris pertanyents a la subescala d'intervenció tresoreria, categoria superior, sense perjuí del que establixen la disposició transitòria primera 2 e) del Reial Decret 1.174/1987, de 18 de setembre, i l'apartat f), que en les corporacions locals amb secretaria de classe primera hi haurà un lloc de treball denominat tresoreria, reservat a funcionaris pertanyents a la subescala d'intervenció tresoreria, sense perjuí del que preveu l'apartat 2 f) de la disposició transitòria primera del Reial Decret 1.174/1987, de 18 de setembre.
  
Per tant, i fent ús de les competències atribuïdes pels articles 2.2 a) i 4 del Decret 159/1997, de 29 d'abril, del Govern Valencià, pel qual s'aprova el Reglament Regulador de les Competències de la Generalitat Valenciana Relatives als Funcionaris d'Administració Local amb Habilitació de Caràcter Nacional,
  
ORDENE
  
1r. Crear i classificar el lloc de treball de secretaria de l'entitat Metropolitana per al Tractament de Residus en secretaria de classe primera, i este queda reservat a funcionaris pertanyents a la subescala de secretaria, categoria superior.
  
2n. Crear i classificar el lloc de treball d'intervenció de l'entitat Metropolitana per al Tractament de Residus en intervenció de classe primera, i este queda reservat a funcionaris pertanyents a la subescala d'intervenció, categoria superior, sense perjuí del previst en la disposició transitòria primera 2 e) del Reial Decret 1.174/1987, de 18 de setembre.
  
3r. Crear i classificar el lloc de tresoreria de l'entitat Metropolitana per al Tractament de Residus, i la seua provisió està reservada a funcionaris d'administració local amb habilitació de caràcter nacional de la subescala d'intervenció tresoreria, sense perjuí del que preveu l'apartat 2 f) de la disposició transitòria primera del Reial Decret 1.174/1987, de 18 de setembre.
  
Contra esta orde es podrà interposar recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 15 de gener de 2003
  
El conseller de Justícia i Administracions Públiques,
  
CARLOS GONZÁLEZ CEPEDA